Isegi Moralese oponent ja Cochabamba endine kuberner Manfred Reyes Villa ütles ajalehe Washington Post ajakirjanikule Joshua Partlowile, et "Tänasel päeval ei ole riigis tõsiselt võetavat opositsiooni." Pärast seda, kui paremtiib juhtis Pando regioonis 2008. aasta septembris puhkenud vägiallatsemist, mille käigus sai 20 inimest surma ja lisaks veel paljud haavata, on parempoolsed kaotanud suurema osa oma legitiimsusest ja toetusest. "Koos Pando sündmustega varises  opositsioon lihtsalt kokku", ütles Partlowile endine ÜRO ametnik Boliivias ja praegune Oxfordi Ülikooli teadustöötaja George Gray Molina. "Ma arvan, et nad kaotasid autoriteedi ja legitiimsuse isegi omaenda rohujuure tasandi liikumiste hulgas."